钦定古今图书集成/历象汇编/乾象典/第089卷 > 《叙雪寄喻凫》二首 方干
## 钦定古今图书集成/历象汇编/乾象典/第089卷 > 《叙雪寄喻凫》二首 方干

密片无声急复迟，纷纷犹胜落花时。从容不觉藏苔
迳，宛转偏宜傍柳丝。透室虚明非月照，满空回散是
风吹。高人坐卧才方逸，援笔应成《六出词》。

二

密片繁声旋不销，萦风杂霰转飘飖。澄江莫蔽长流
色，衰柳难粘自动条。湿气添寒酤酒夜，素花迎曙卷
帘朝。此时《明迳》无行迹，唯望徽之问寂寥。